एलईडी ट्यूब, बल्ब व पंखे शहर के 22 काउंटरों पर
रायपुर| छत्तीसगढ़ बिजली कंपनी अब बिजली बचाने के लिए एलईडी बल्ब, ट्यूबलाइट व पंखे बांटेगी। अभी राज्य में लगभग 67 लाख बल्ब, 4300 पंखे व 36 हजार से अधिक एलईडी ट्यूबलाइटें बंट चुकी हैं। रायपुर में 22 जगहों पर काउंटर बनाए गए हैं, जहां से इन्हें लगातार बांटा जाएगा। अफसरों ने दावा किया कि इनसे बिजली की खपत कम होगी और बिल भी कम आएगा।
एलईडी के काउंटर टाटीबंध जोन, डंगनिया जोन, गुढ़ियारी जोन, डीआरएम काॅलोनी, पुरैना जोन, खम्हारडीह जोन, लाखेनगर जोन, पंडरी जोन, रावणभाटा जोन, सिविल लाइन, धरसींवा, बूढ़ापारा, अभनपुर, खरोरा, बीरगांव, सारागांव, तिल्दा, आरंग, भैंसा, दलदल सिवनी, तेलघानी, शास्त्री चौक में चल रहे हैं, जहां पंखे, बल्ब और ट्यूबलाइटें दी जाएंगी। अफसरों ने बताया कि एलईडी ट्यूबलाइट की कीमत 230 रुपए, पंखा 1150 रुपए और लैम्प 65 रुपए में दिया जाएगा। 20 वाॅट की ट्यूबलाइट से 40 वाॅट के बराबर रोशनी मिलेगी। 50 वाट के पंखे से 80-100 वाॅट जितनी हवा मिलेगी। एलईडी ट्यूबलाइट और पंखे वोटर आईडी, आधार कार्ड, पेन कार्ड या लाइसेंस दिखाने पर ही मिलेंगे।
hin_Deva hin_Deva hin_Deva